****

**REUBLIKA HRVATSKA**

**SPLITSKO DALKMATINSKA ŽUPANIJA**

**OPĆINA SELCA**

**Općinsko vijeće**

Na temelju članka 18. Stavka 1. i 2. Zakona o Hrvatskoj gorskoj službi spašavanja (”Narodne novine broj 79/06, 110/15, članka 19. i 35. ), članka 19. i 35. Zakona o lokalnoj i područnoj (regionalnoj) samoupravi („Narodne novine broj 33/01, 60/01, 129/05, 109/07, 125/08, 36/09,159/11, 144/12, 19/13, 137/15, 123/17 i 98/19), članka 16. i 30. Zakona o sustavu Civilne zaštite („Narodne novine”  [82/15](https://www.zakon.hr/cms.htm?id=35955), [118/18](https://www.zakon.hr/cms.htm?id=35953), [31/20](https://www.zakon.hr/cms.htm?id=43417), [20/21](https://www.zakon.hr/cms.htm?id=47446)), i članka 30. Statuta Općine Selca („Službeni glasnik Općine Selca“ broj 04/18) Općinsko vijeće Općine Selca na 10. sjednici, održanoj dana 22. prosinca 2022. godine, donosi

**PROGRAM JAVNIH POTREBA ZA OBAVLJANJE DJELATNOSTI STANICE HRVATSKE GORSKE SLUŽBE SPAŠAVANJA NA PODRUČJU OPĆINE SELCA ZA 2023. GODINU**

Članak 1.

Programom javnih potreba za obavljanje djelatnosti stanice Hrvatske gorske službe spašavanja na području Općine Selca za 2023. godinu (u daljnjem tekstu: Program) donosi se plan izvršavanja i rasporeda sredstava proračuna Općine Selca za 2023. godinu u dijelu koji se odnosi na financiranje redovite djelatnosti stanice Hrvatske gorske službe spašavanja na području Općine Selca za 2023. godinu.

Članak 2.

Općina Selca ima interes za djelovanje stanice Hrvatske gorske službe spašavanja na području Općine Selca u cilju zaštite života i imovine, traganja i spašavanja, te kao temeljne operativne snage sustava Civilne zaštite Općine Selca u provođenu mjera i aktivnosti u slučaju izvanrednih okolnosti, prirodnih i drugih nesreća i katastrofa na području Općine Selca.

Članak 3.

Financijska sredstva za realizaciju javne potrebe iz članka 1. ovog Programa potrebno je osigurati u Proračunu Općine Selca za 2023. godinu sa projekcijama za 2024.-2025. godinu; Razdjel: Općinsko vijeće i Jedinstveni upravni odjel Općine Selca, Program: Vatrogastvo i civilna zaštita, Aktivnost: Civilna zaštita i HGSS, korisnik: Hrvatska gorska služba spašavanja-Stanica Split u ukupnom iznosu od **3.000 EUR**.

Članak 4.

Financijska sredstva iz članka 3. ovog Programa koristiti će se za provedbu redovitih djelatnosti stanice Hrvatske gorske službe spašavanja na području Općine Selca temeljem Plana programskih aktivnosti Hrvatske gorske službe spašavanja - Stanice Split za 2023. godinu koji se nalazi u prilogu ovog Programa.

Članak 5.

Ovlašćuje se Načelnik Općine Selca na potpisivanje ugovora s korisnikom javne potrebe iz članka 1. ovog programa.

Članak 6.

Ovaj Program javnih potreba objaviti će se u „Službenom glasniku Općine Selca“ i stupa na snagu 1. siječnja 2023. godine.

KLASA: 400-06/22-01/00

URBROJ: 2181/47-01-01/22-02

Selca, 22. prosinca 2022. g.

**PREDSJEDNIK OPĆINSKOG VIJEĆA**

**Marčelo Štambuk, v.r.**